Steenbeitel 400 x 26 mm chroom-vanadium voordelig kopen | Schäfer Shop
Steenbeitel 400 x 26 mm chroom-vanadium
metselaarsbeitel Afwerking: chroom-vanadiumstaal, gehard. geharde en getemperde slagkop, gelakte schacht, gehard en gehard Lengte 400 mm Bladbree...
Dikte, 8-kant 18 mm, 8-kant 18 mm Suid-Afrika | Roekeloos
Ervaar die betowerende verskeidenheid van die Suid-Afrikaanse lied saam met die US Kamerkoor onder leiding van Martin Berger.
Die tyd van Jacob.
Suid-Afrikaanse dokters in 2017
’n Aanduiding van hoe die rassesamestelling van dokters in Suid-Afrika, spesifiek algemene praktisyns, besig is om te verander. Soos die ouer wit dokters begin aftree oor die volgende paar jaar, sal die swart dokters vir die eerste keer in die meerderheid wees.
Wie eet ons vis?
Die Italianers hou blykbaar van ons vis.
Brood vir my medeburger
Ons vermoed die toekoms behoort aan bruinbrood, want soos hulle sê, as jy eers een maal bruinbrood gehad het ...
Dis hoe ons rol: 30 dae, 9 provinsies
Die Suid-Afrikaanse landskap, twee Harley Davidsons, musiek en mense … en Jack Parow. Dit is wat kykers kan verwag wanneer Dis Hoe Ons Rol op Vrydagaand 1 Julie op kykNET begin.
“Ek wou nog my lewe lank ‘n reisprogram maak,” sê die vervaardiger en mede-aanbieder Hardus van Deventer. “Ek dink dis die rede hoekom ek in televisie begin werk het.”
Die droom het waar geword tydens ‘n kuier saam met sy ou vriend Zander Tyler (Jack Parow se geboortenaam).
“Ek en Hardus het een dag ‘n bier gaan drink in Claremont iewers by een of ander Engelse bar (naby Nuweland, so dis OK) en het toe begin praat oor die idee om dalk ‘n show aanmekaar te sit,” sê Tyler. “Ná ons ‘n paar idees rondgegooi het het en ‘n bier of twee later, het ons besluit om in die middel te ontmoet en al die idees saam te gooi in een show, ‘n reis/realiteisreeks/onderhoude/kos/braai/bars/bikes/alles,” verduidelik Tyler oor hoe die projek begin het.
Hierdie is nie net ‘n reisprogram of vir motorfiets-entoesiaste nie. Deel van die program is ook optredes deur Parow aangesien sy bestuurspan gesê het hy kan die program doen op een voorwaarde: Hy moet ‘n konsert in elkeen van die nege provinsies doen. Dertig dae. Nege provinsies. Nege konserte. Hoekom dan nie?
Daar was ses manne in die span. Parow, Van Deventer, Johan Nel en Nic van der Westhuizen was die kamermanne, Jonathan Paizee het vir die klank gesorg en Jaco S. Venter was die fotograaf en koördineerder.
“Ons het soveel plekke aangedoen,” sê Van Deventer. “Van Paarl tot Koffiebaai, Soweto tot Douglas. Hierdie is ‘n program vir oud en jonk. Ons hoop dat dit vir mense by die huis lus sal maak vir reis deur Suid-Afrika. Dit gaan veral vir motorfietsaanhangers ‘n moet wees om te kyk.”
Volgens Tyler was die lekkerste deel om “rondom Suid-Afrika te mission en om rêrig te sien hoe lyk al hierdie cool plekke en die vibe van die mense van ons land”.
“My gedagtes voor die tyd was regtig dat Suid-Afrika die coolste plek in die wêreld is,” sê hy. “Dit het net weer vir my gewys dat ons mense die coolste is en hoe baie cool stuff daar is om te doen waaraan ek nog nooit eens naastenby aan gedink het nie.”
Jack Parow-aanhangers, maar ook dié wat sy musiek nie goed ken nie, gaan elke oomblik geniet. Van die konserte wat op die program gewys word is groot, ander meer intiem.
“Hulle gaan ook vir Zander Tyler, die man agter Jack Parow, ontmoet. Waarvan hy hou, waarvoor hy bang is, wat hom gelukkig maak …” sê Van Deventer.
Een van die grootste uitdagings wat die span gehad het, was die afstand wat hulle moes ry.
“Ons moes elke dag ongeveer 275 km ry,” sê Van Deventer. “Suid-Afrika is groter as wat mens dink. Ons het 30 dae gehad om die program op te neem wat beteken het ons het drie dae per episode gehad. Die lang ente wat ons moes ry en die baie opnames per dag het later sy tol begin eis, maar ons het deurgedruk.”
Daar was ‘n noue ontkoming of twee.
“Ek het in George amper op ‘n pofadder getrap en Zander het in Clarens aan ‘n stuk biltong verstik. Hy was later blou in sy gesig. Ek moes Heimlich se maneuver op hom uitvoer en gelukkig het dit gewerk,” sê Van Deventer.
“Daar was ook die insident waar ons trailer gebreek het,” onthou Tyler. “In die middel van die nag het ons in Sekunda gehoor van iemand wat ‘n welder is. Ons het middernag by die mense aangekom en hulle het opgestaan en ons trailer vir ons gefix. As jy in ‘n ander land, maak nie saak waar jy gaan nie, in die middel van die nag of selfs tien minute ná vyf in die middag byvoorbeeld in Amerika mense gaan vra om te help, gaan hulle sê nee, sorry, kom môre terug. Dis net ‘n awesome testament van die spirit van Suid-Afrikaners.”
Jack Parow en Hardus van Deventer
Dis Hoe Ons Rol begin op Vrydag 1 Julie om 21:00.
(foto: Jaco S. Venter)
Imperiale Somer: Suid-Afrika Tussen Oorlog En Unie, 1902-1910
Die boek gee ’n voëlvlugoorsig van die vier Suid-Afrikaanse kolonies gedurende die Eduardiaanse tydperk van 1902–1910.
Dié tydperk word deur Karel Schoeman beskou as die “hoogtepunt van die hele Imperiale gedagte” wat uiteindelik met die uitbreek van die Eerste Wêreldoorlog sou eindig.
Die klem val egter nie op die politieke besluite en ontwikkelinge nie, maar op die persoonlikhede van leiers- en ander figure, die omstandighede in die vier kolonies met hulle stede en dorpe, belangrike sosiale gebeurtenisse, die aanloop tot unifikasie in 1910 en die uitwerking van die belangrike Naturelle Grond-wet van 1913 op die lewenswyse van swart mense direk ná Uniewording.
Kort maar insiggewende tiperings word gegee van persoonlikhede so uiteenlopend soos oudpresident Steyn, Lord Milner, die dramaturg Stephen Black, die bendeleier Robert Foster, die avontuurlustige Mrs Edith Maturin en die deelsaaier Kas Maine.
Ruim aanhalings uit verskillende bronne verlewendig die bespreking van alledaagse omstandighede op verskillende plekke in wat later die Unie van Suid-Afrika sou wees, soos die sketse van Jacob Lub oor die lewenswyse in Johannesburg, die setlaar Leonard Flemming se boeke oor sy eensame bestaan op ’n afgeleë Vrystaatse plaas, en die talle verwysings na riksjas in die reisbeskrywings van besoekers aan Durban.
Besonder boeiend is ook die hoofstukke oor die rol van Joodse smouse en handelaars in onder andere die volstruisveerbedryf en die toestande in die inrigting vir melaatses op Robbeneiland.
Talle anekdotes en klein kameebeskrywings maak van Imperiale somer ’n besonder interessante leeservaring. Die boek word toegelig met ruim fotoseksies wat ’n visuele beeld van die era gee.
Imperiale Somer: Suid-Afrika Tussen Oorlog En Unie, 1902-1910 / Karel Schoeman — Protea Boekhuis, 23 Oktober 2015; 62 p. ; hardeband. — ISBN 9781485304197
Imperiale Somer: Suid-Afrika Tussen Oorlog En Unie, 1902-1910,
Dirk Mudge: Enduit vir ’n onafhanklike Namibië
Dirk Mudge publiseer op 87-jarige ouderdom sy langverwagte outobiografie.
Hierdie besonderse man was vir 33 jaar voltyds betrokke by die politiek van Suidwes-Afrika en later Namibië. Hy betree die politiek in 1960 toe hy lid word van die Wetgewende Vergadering onder die Nasionale Party van Suidwes-Afrika. Mudge beskryf hoe hy aanvanklik die beginsels van die Nasionale Party onderskryf het, maar mettertyd tot ander insigte gekom het. Dit het onvermydelik tot sy uittrede uit die Nasionale Party gelei en tot die stigting van sy eie party: die Republikeinse Party. Hy het ’n persoonlike aandeel gehad in die skryf van die nuwe Grondwet vir die Republiek van Namibië en probeer in hierdie boek antwoorde verskaf op vrae soos waarom dit Namibië so lank geneem het om onafhanklikheid te bereik en wat die rol van Suid-Afrika en die internsionale gemeenskap daarin gespeel het.
Dirk Mudge: Enduit vir ’n onafhanklike Namibië / Dirk Mudge — Protea Boekhuis, 2015; 551 p. ; sagteband. — ISBN 9781485301899
Dirk Mudge: Enduit vir ’n onafhanklike Namibië,